Vidar (nimi)

Vidar on vanha pohjoismainen miehen etunimi.

Nimi on mahdollisesti yhdistetty sanoista vid, joka merkitsee laajalle, laajalti ja här, joka merkitsee kansaa tai sotajoukkoa ja merkitsee siis "laajalla alueella hallitsevaa." Toisen selityksen mukaan se johtuisi puuta tai metsää sekä soturia tarkoittavista sanoista. Germaanisessa mytologiassa Vidar oli Odinin poika.

Ruotsissa oli vuoden 2020 lopussa 4142 Vidar-nimistä henkilöä. Suomessa nimi oli 1900-luvun alusta vuoden 2019 loppuun mennessä annettu 481 henkilölle. Vidarin nimipäivä on suomenruotsalaisen kalenterin mukaan 2. huhtikuuta.

Tunnettuja Vidar-nimisiä 

 Vidar Helgesen (s. 1968), norjalainen poliitikko, ministeri ja diplomaatti
 Vidar Magnussen (s. 1977), norjalainen näyttelijä
 Vidar Riseth (s. 1972), norjalainen jalkapalloilija

Lähteet 

Etunimet